Тут да месца будзе сказаць аб ролі кінамеханіка, бо менавіта ён дэманструе фільмы. Ад яго ўлюбёнасці ў сваю справу, майстэрства залежыць многае. Кінамеханік – сапраўдны сувязны паміж творчай групай акцёраў і намі, – тымі, хто сядзіць у кіназале. Уключаючы апаратуру, перадаючы на экран светавую выяву, ён нясе масам свет культуры. Тут не затрымліваюцца выпадковыя людзі. Веданне сваёй справы, дзіўная прафесійная апантанасць характарызуе спецыялістаў, якія аднойчы і назаўсёды абралі для сябе прафесію кінаработніка.